Κώστας Δαβουρλής

Ο Κώστας Δαβουρλής (4 Ιανουαρίου 1948 - 23 Μαΐου 1992) ήταν Έλληνας διεθνής ποδοσφαιριστής, που στην καριέρα του αγωνίστηκε επί το πλείστον με τα χρώματα της Παναχαϊκής, της οποίας αποτελεί παίκτη σύμβολο. Ήταν ιδιαίτερα ταλαντούχος με πολλά ποδοσφαιρικά προσόντα και από πολλούς εθεωρείτο ένας εκ των καλύτερων Ελλήνων ποδοσφαιριστών του 20ου αιώνα.

 Γεννήθηκε στις 4 Ιανουαρίου του 1948 στην συνοικία Αγυιά της Πάτρας. Είχε άλλα επτά αδέλφια, τρία αγόρια και τέσσερα κορίτσια, και ήταν από πολύ φτωχή οικογένεια. Το 1962 τον εντοπίζει ο Σπύρος Βουλγαράκης σε κάποια αλάνα που έπαιζε ποδόσφαιρο και τον πηγαίνει στον Πανιώνιο Πατρών στην Γ΄ Κατηγορία της Ε.Π.Σ. Πατρών. Ο Πανιώνιος τότε ήταν θυγατρική της Παναχαϊκής και προπονείτο και αγωνιζόταν στο γήπεδο της. Το 1964 στα 16 του χρόνια πηγαίνει στην Παναχαΐκή, όπου και αγωνίστηκε αδιαλείπτως για μια δεκαετία, μέχρι και το 1974. Στους κοκκινόμαυρους γνωρίζει τεράστιες επιτυχίες, όντας μέλος και της μεγάλης ομάδας που συμμετείχε στο Κύπελλο ΟΥΕΦΑ της περιόδου 1973-74. Το 1974 μεταγράφηκε στον Ολυμπιακό Πειραιώς, μια μεταγραφή βόμβα αντί του αστρονομικού για την εποχή ποσού των 9.250.000 δρχ. Με το σύλλογο του Πειραιά κατακτά το νταμπλ (πρωτάθλημα & κύπελλο) το 1975. Το 1977 αποφάσισε επιστρέφει στην αγαπημένη του Παναχαϊκή στην οποία αγωνίστηκε ως το 1981, όπου μετέβη και αγωνίζεται στην Κόρινθο για ένα εξάμηνο. Την επόμενη χρονιά αγωνίζεται στην Β' Εθνική με τον Παναιγιάλειο για μια σεζόν. Το 1982 επιστρέφει πάλι στην Παναχαϊκή έως και το 1985. Το 1986 θα αγωνιστεί με τον Α.Ο. Πάτραι και την περίοδο 1986-87 θα κλείσει την καριέρα του στον Παναιγιάλειο. Ο Κώστας Δαβουρλής είχε αγωνιστεί με τα ελληνικά χρώματα στις Εθνικές ομάδες Νέων, Ελπίδων και Ενόπλων, καθώς και με την Εθνική Αντρών με 11 συμμετοχές, τις 4 εκ των οποίων ως παίκτης της Παναχαϊκής. Ο Δαβουρλής υπήρξε ο πρώτος παίκτης Β΄ Εθνικής που αγωνίστηκε στην Εθνική Αντρών, χωρίς μάλιστα προηγουμένως να έχει συμμετάσχει στην Α΄ Εθνική ούτε μια φορά. Με την Παναχαϊκή έχει καταγράψει 243 συμμετοχές στην Α΄ Εθνική και 72 γκολ, αποτελώντας τον πρώτο παίκτη του συλλόγου σε συμμετοχές και γκολ όλων των εποχών μέχρι σήμερα. Μετά την απόσυρση του ως ποδοσφαιριστής συνέχισε να προσφέρει τις υπηρεσίες του σε διάφορα πόστα εντός των τάξεων της ομάδας. Απεβίωσε στις 23 Μαΐου του 1992 από ανακοπή καρδιάς, σε ηλικία μόλις 44 ετών. Σήμερα στην γειτονιά του την Αγυιά έχει ιδρυθεί ποδοσφαιρική ομάδα με την ονομασία Α.Ο. Κώστας Δαβουρλής ΄92 και η Παναχαϊκή έχει δώσει το όνομα του στο γήπεδο της. Ήταν ομολογουμένως ένας πολύ ταλαντούχος αθλητής με πολλές ποδοσφαιρικές αρετές. Αναφέρεται ενδεικτικά ότι ήταν αριστεροπόδαρος αλλά χρησιμοποιούσε άριστα και τα δύο του πόδια, είχε υψηλή τεχνική κατάρτιση και ποδοσφαιρική ευφυία, πολύ ισχυρό και ευθύβολο σουτ, πολύ καλό διασκελισμό, πάσα ακριβείας, ενώ εκπληκτική ήταν και η ικανότητα του στις απευθείας εκτελέσεις φάουλ. Κατείχε μάλιστα το άτυπο ρεκόρ των 22 γκολ-φάουλ, μέχρι που το κατέρριψε ο Κώστας Φραντζέσκος την περίοδο 1997-98. Έπαιζε μπροστά κυρίως ως μεσοεπιθετικός, μέχρι το 1974 έπαιζε πιο επιθετικά, ενώ από τότε και έπειτα ο ρόλος του στο γήπεδο έγινε σαφώς πιο οργανωτικός και λιγότερο εκτελεστικός. 1. 23/07/1969 Αυστραλία - Ελλάδα 2-2 (μπήκε αλλαγή στο 75’) - Φιλικό 2. 18/06/1971 Ελλάδα - Μάλτα 2-0 (90 λεπτά - σκόραρε με σουτ στο 60’) - Προκρ. Euro 72 3. 06/07/1971 Μεξικό - Ελλάδα 1-1 (μπήκε αλλαγή στο 45’ - σκόραρε με σουτ στο 86’) - Φιλικό 4. 30/09/1971 Ελλάδα - Μεξικό 0-1 (90 λεπτά) - Φιλικό 5. 01/12/1971 Ελλάδα - Αγγλία 0-2 (μπήκε αλλαγή στο 73’) - Προκρ. Euro 72 6. 16/02/1972 Ελλάδα - Ολλανδία 0-5 (μπήκε αλλαγή στο 45’) - Φιλικό 7. 19/11/1972 Γιουγκοσλαβία - Ελλάδα 1-0 (μπήκε αλλαγή στο 73’) - Προκρ. Μουντιάλ 74 8. 06/05/1976 Ελλάδα - Πολωνία 1-0 (90 λεπτά) - Φιλικό 9. 22/09/1976 Ελλάδα - Ισραήλ 0-1 (90 λεπτά) - Φιλικό 10. 09/10/1976 Ελλάδα - Ουγγαρία 1-1 (μπήκε αλλαγή στο 58’) - Προκρ. Μουντιάλ 78 11. 26/01/1977 Ισραήλ - Ελλάδα 1-1 (μπήκε αλλαγή στο 85’) - Φιλικό Πηγή: «Κώστας Δαβουρλής: ο Πελέ της Ευρώπης», Γιώργος Π. Παπαδάκης, εκδ. ΔΡΟΜΩΝ, 2015 Συμμετοχές στην Α’ Εθνική: 325 (242 με Παναχαϊκή - 74 με Ολυμπιακό - 9 με Κόρινθο) Γκολ στην Α’ Εθνική: 98 (75 με Παναχαϊκή – 23 με Ολυμπιακό) Συμμετοχές στην Β’ Εθνική: 210 (180 με Παναχαϊκή - 30 με Παναιγιάλειο) Γκολ στη Β’ Εθνική: 125 (120 με Παναχαϊκή - 5 με Παναγιάλειο) Συνολικά με 223 τέρματα (98 στην Α’ Εθνική - 125 στην Β’ Εθνική) είναι 7ος σκόρερ των 2 πρώτων τη τάξει εθνικών πρωταθλημάτων Παγκόσμιο Κύπελλο Ποδοσφαίρου Ενόπλων 1969 Πρωτάθλημα Ελλάδος: 1975 Κύπελλο Ελλάδας: 1975 Πρώτος σκόρερ Β΄ Εθνικής: 1966-67 (39 γκολ), 1968-69 (34 γκολ) Συμμετοχές στην Εθνική: 11 Γκολ στην Εθνική: 2 Αλμανάκ, περιοδικό «Εικόνες», 1991. 50 κορυφαίοι, περιοδικό «Εθνοσπόρ». Νίκου Μπακονάκη, Υπάρχουν και ηθικοί ήρωες, εφημερίδα «Το Βήμα», 12 Ιανουαρίου 2003. Νίκου Μπογονικολού, εφημερίδα «Πελοπόννησος», 22 Μαΐου 2006. Χρήστου Βεργανελάκη, περιοδικό «Western sports», 2ο τεύχος Ιούλιος 2005. Κώστα Σταμπολίτη, ΚΩΣΤΑΣ ΔΑΒΟΥΡΛΗΣ : Μια αξεπέραστη ποδοσφαιρική ιδιοφυΐα, εφημερίδα «Πελοπόννησος», 23 Μαΐου 2019 . Κώστας Δαβουρλής, το φτωχόπαιδο της Πάτρας που ανέβασε την Παναχαϊκή στην Α΄ κατηγορία. Η μεταγραφή ρεκόρ στον Ολυμπιακό και ο ξαφνικός θάνατος από καρδιά, Μηχανή του Χρόνου. Γιώργου Π. Παπαδάκη Κώστας Δαβουρλής, Ο Πελέ της Ευρώπης, εκδόσεις Δρόμων, 2015, ISBN 960-694-225-2 Βασίλη Καρδάση, Ολυμπιακός ένα αρχείο μιά ιστορία , Εκδόσεις Μίλητος, ISBN 960-8460-09-3 Γ.Χ. Αλεξανδρή, Η Ιστορία του Ολυμπιακού